Medlemmer:

Formand Nanna Lauesgaard - FI Blågaard

Næstformand Esben Christensen– 7 springeren

 Gitte Elisabeth Møller – Stenurten

 Signe Skriver – Murergården

 Amalie Bosdatter – Capella/Troldehøj og Hønsegården

 Mads Dreyer – Thyra/Ryvang 1

Medarbejderrepræsentanter

 Marie Mølstrand – FI Blågaard

 Dorthe van Deurs Formann – 7 Springeren

 Kathrine Vorting – Stenurten

 Jonas Joensen – Murergården

 Charlotte Ankersen – Capella/Troldehøj og Hønsegården

 Tito Escobar – Thyra/Ryvang 1

Fra ledelsen

 Maibrith Iversen – Stenurten

 Christian Roikjer – Kvisten

 Hanne Brusch – NB A

Afbud fra Nanna, Esben og Christian

Dagsorden:

1. Velkomst og præsentation
2. Opfølgning på referat fra sidst
3. Valg af medlemmer for henholdsvis 1 og 2 år. Overført fra sidste møde.
4. Runde med kort orientering fra hver enhed
5. Lukkedag 2018. Bilag vedhæftet
6. Budgetprincipper til drøftelse og godkendelse. Udkast til principper er vedhæftet.
7. Økonomi – det endelige regnskabsresultat for 2017 forventes at komme midt februar, så jeg har det med til mødet.
8. Eventuelt

**Velkomst og præsentation**

Hanne bød velkommen og beklagede den forvirring der var, omkring mulig flytning af mødet, men det var ud fra et håb om, at vi kunne have haft en færdig budgetlægning på plads. Hanne bød samtidig velkommen til Charlotte, som er personalerepræsentant fra Hønsegården i stedet for Yvonne.

**Opfølgning fra sidst**

Ingen opfølgning.

**Valg af medlemmer for henholdsvis 1 og 2 år**

Punktet er overført fra sidste møde. 3 forældrerepræsentanter skal vælges for 2 år og de øvrige 3 for 1 år. Så vidt Sas fra FI Blågård har forstået, så er Nanna klar til at blive valgt for 2 år.

Forslag til 2 år – Nanna, Gitte og Signe

Forslag til 1 år – Mads, Esben og Amalie

Vedtaget ved enighed.

**Runde med kort orientering fra hver enhed**

Troldhøj har fået en småbørnsgruppe med 2 årige, som et nyt tiltag i udflytterbørnehaven. Samtidig har de modtaget 4 børn på sprogpladser fra Murergården, hvor der er fulgt 2 pædagoger med. Hønsegården venter fortsat på svar om, hvornår der bliver sat gang i byggeprocessen.

Stenurten har pt. flest drøftelser om influenza. Derudover er der gang i flere teaterprojekter, som tager en stor del af tiden. Samtidig står de foran et ryk fra vuggestue til børnehave og fra april flytter der børn fra børnehave til FI Blågård.

Thyra/Ryvang har drøftet en 360 g rapport omkring tidlig indsats, som er med til at give et løft til den pædagogiske kvalitet. Tomme pladser er fortsat en udfordring i Ryvang. Mad er også under drøftelse i forældrerådet, herunder sukkerpolitik. Institutionen er med i et projekt på Meyers Madhus.

Murergården er også i gang med tidlig indsats på 0-6 års afdelingen. Rykket pr. 1.4. fylder også pt., hvor der er flere overleverings møder. Perioden med konstitueret leder fungerer godt, men det fylder i bevidstheden. Klubben er med i klubforsøg, som skal evalueres i maj måned, så der ventes på, hvad der bliver besluttet politisk. Derudover er det glædeligt, at Korsgadehallen er genåbnet, da klubben bruger den meget i forbindelse med idrætsprojekt.

FI Blågård er i gang med ’puslespil’ med at få fordelt børn i de forskellige afdelinger. Spørgsmål fra Sissel om det er muligt at vente med at med, at ens barn starter senere. En drøftelse om, hvad det kan betyde for et barn, at komme senere ind i en gruppe, som har været sammen et stykke tid. nogle børn kan sagtens klare det, mens det er sværere fra andre. Hvis man takker nej i første runde, kan det være sværere at få den afdeling, man har som 1. prioritet. Marie sagde, at det sidste år var uheldigt og forvirrende, at der var opstart af mange medarbejdere samtidig med børnene. Sådan er situationen ikke i år.

FI Blågård er sammen med Murergården startet på et kompetenceudviklingsforløb med den narrative metode og har en rigtig god opstart. Det er enkelte fælles oplæg og ellers arbejder Murergården og Blågård hver for sig.

Derudover er der rykket rundt på lokaler og inventar, så der er blevet knoklet i vinterferien. Stenurten, Thyra og 7-springeren har fået glæde af forandringen.

7-springeren arbejde med fokus på sprog, hvor der bliver lavet handleplaner for hver gruppe. De er meget glade for dels nyindkøbte ting og dels arvede ting fra FI.

**Lukkedage**

Lukkedagene for påsken blev forhåndsgodkendt ved sidste bestyrelsesmøde, så vi ikke var for sent ude og forhold til varsling 3 måneder før. Der er flere perioder, hvor alle enheder holder lukket, men det er aftalt i ledelsen, at der vil blive holdt åbent i en af enhederne, hvis der er behov og hvor der vil kunne være fælles pasning for klyngen, men der vil komme medarbejdere med fra børnene enheder, hvis nødvendigt. Klubberne har fået tildelt midler til at holde udvidet åbningstid, hvilket betyder, at der skal holdes åbent i alle ferier.

Hanne spørger, om bestyrelsen kan godkende forslaget med denne forklaring. Det er godkendt. Bilag vedhæftet.

**Budgetprincipper til drøftelse og godkendelse**

Budgetprincipperne har været vendt i både ledelse og MED udvalg og der har været lidt forskellige holdninger til, hvorvidt vi skal have en bufferpulje eller ej. Alle er enige om, at en bufferpulje er fin at have, hvis der er overskud, men der er uenighed om puljen, hvis der ikke er overførte midler fra året inden. Flertallet var enige om, at man skal være solidarisk uanset, om der er overskud eller ej.

Længere drøftelse endte med justeringer i udkastet før vedtagelse. Der var enighed om en buffer/ vedligeholdelsespulje og at pengene skulle tages fra det nuværende overskud. Og gerne en portion der kan holde puljen kørende noget tid. Pengene i puljen vil således ikke være “nogens” og kan på den måde fortsætte fremadrettet. Bilag vedhæftet.

Der blev spurgt til hvilken fordelingsnøgle, der bruges til klyngebudgettet, eksempelvis sociale normeringer og basispladsbørn. Hanne svarede, at fordelingen vil ske med afsæt den almindelige pladspris, så bevillingen til særlige opgaver, bibeholdes til den særlige opgaveløsning.

**Økonomi og budgetlægning**

I sidste uge kom det endelige regnskabsresultat og vi endte med et overskud på 5,1 mill. Da vi kun kan overføre 4% af det samlede overskud i forhold til bevillingen betyder det, at vi får 3,3 millioner overført. De resterende 1,8 mill. har vi mulighed for at søge til specifikke renoveringsprojekter.

Hanne er sammen med de administrative medarbejdere i gang med at budgetlægge i det nye økonomisystem. Som udgangspunkt er der budgetfordelt med den fulde bevilling til hver enhed, mens overskuddet på nuværende tidspunkt er placeret på klyngeniveau. Vi har i dag på ledelsesmødet indledt de første drøftelser om, hvordan vi tænker os at bruge overskuddet.

Til orientering har alle enheder et større eller mindre overskud med over på nær Hønsegården. Dette skyldes dels fald i børnetal i forbindelse med genhusningen, som det var svært at nå at personaletilpasse efter og dels et større indkøb af inventar, legetøj og aktivitetsmaterialer. Dette vil blive forsikringsdækket, når sagen afsluttes endeligt, hvilket formodentligt først bliver i 2019.

**Eventuelt**

Ingen punkter.

Referent - Hanne